****



 **แผนเผชิญเหตุอุทกภัยระดับท้องถิ่น**

 **ช่วงฤดูฝน พ.ศ.๒๕๖๗ องค์การบริหารส่วนตำบลหนองจอก**

 **อำเภอท่ายาง จังหวัดเพชรบุรี**

**โดย**

**งานป้องกันและบรรเทาสาธารณภัย สำนักปลัด**

**องค์การบริหารส่วนตำบลหนองจอก**

**แผนเผชิญเหตุอุทกภัยระดับท้องถิ่น**

**ช่วงฤดูฝน ปี พ.ศ. ๒๕๖๗**

**องค์การบริหารส่วนตำบลหนองจอก**

อ้างถึง

 ๑.๑ พระราชบัญญัติป้องกันและบรรเทาสาธารณภัย พ.ศ. ๒๕๕๐

 ๑.๒ แผนการป้องกันและบรรเทาสาธารณภัยแห่งชาติ พ.ศ. ๒๕๕๘

 ๑.๓ แผนป้องกันและบรรเทาสาธารณภัยองค์การบริหารส่วนตำบลหนองจอก พ.ศ.๒๕๖๔-๒๕๗๐

**๑. ข้อมูลทั่วไป**

 **๑.๑ ที่ตั้งและอาณาเขต**

องค์การบริหารส่วนตำบลหนองจอก ตั้งอยู่ที่หมู่ที่ ๑๒ ตำบลหนองจอก อำเภอท่ายาง จังหวัด เพชรบุรี มีระยะทางประมาณ ๑๒ กิโลเมตร มีอาณาเขตติดต่อกับพื้นที่ต่างๆดังนี้

 ทิศเหนือ ติดต่อกับ ตำบลหนองขนานและตำบลดอนยาง อำเภอเมือง

 ทิศใต้ ติดต่อกับ ตำบลหนองศาลาและตำบลนายาง อำเภอชะอำ

 ทิศตะวันออก ทิศตะวันออก ติดต่อกับ ตำบลปึกเตียน อำเภอท่ายาง

 ทิศตะวันตก ติดต่อกับ ตำบลมาบปลาเค้าและตำบลบ้านในดง อำเภอท่ายาง

 **๑.๒ เขตการปกครอง**

 องค์การบริหารส่วนตำบลหนองจอก อำเภอท่ายาง จังหวัดเพชรบุรี มีพื้นที่รับผิดชอบ 1 ตำบล
ตำบลหนองจอก

 **ตำบลหนองจอก** มี ๑๐ หมู่บ้าน หมู่ที่ 1 บ้านคลองสายหนึ่ง , หมู่ที่ 2 บ้านหนองบัว , หมู่ที่ 3 บ้านหนองบัว ,หมู่ที่ 4 บ้านหนองเกตุ , หมู่ที่ 8 บ้านห้วยทบ , หมู่ที่ ๑๐ บ้านหันตะเภา , หมู่ที่ 11 บ้านบ่อพันงู หมู่ที่ ๑๒ บ้านแคใหญ่ , หมู่ที่ 13 บ้านหนองเตาปูน , หมู่ที่ 14 บ้านห้วยยาง

 องค์การบริหารส่วนตำบลหนองจอก พื้นที่ข้างเคียงติดกับหน่วยงาน องค์การบริหารส่วนตำบลบ้านในดง / องค์การบริหารส่วนตำบลหนองกระเจ็ด / องค์การบริหารส่วนตำบลปึกเตียน / เทศบาลตำบลหนองจอก

-๒-

 **๑.๓ ประชากร ศาสนา**

 องค์การบริหารส่วนตำบลหนองจอก รับผิดชอบ 1 ตำบล มีจำนวนประชากร 4,601 คน
จำแนกเป็น

 **ตำบลหนองจอก** จำแนกเป็น เพศชาย 2,215 คน

 เพศหญิง 2,386 คน

 จำนวนประชากร 4,601 คน จำนวนครัวเรือน 1,430 ครัวเรือน

 จำนวนผู้พิการ 103 คน / จำนวนผู้สูงอายุ 963 คน

 จำนวนสตรีมีครรภ์ – คน

 จำนวนเด็กแรกเกิด 234 คน

 จำนวนผู้ป่วยติดเตียง 21 คน

 ส่วนใหญ่นับถือศาสนาพุทธ ร้อยละ ๙๙

 ข้อมูล ณ วันที่ 17 เดือน มิถุนายน พ.ศ. ๒๕๖7

 (ที่มา : ข้อมูลทะเบียนราษฎร์ขององค์การบริหารส่วนตำบลหนองจอก)

 **๑.๔. ลักษณะภูมิศาสตร์**

 ตำบลหนองจอก ตั้งอยู่ หมู่ที่ 12  บ้านแคใหญ่  ตำบลหนองจอก  อำเภอท่ายางจังหวัดเพชรบุรี พื้นที่ส่วนใหญ่เป็นที่ราบลุ่มน้ำท่วมถึง ไม่มีภูเขา และไม่มีป่าไม้ เหมาะแก่การเลี้ยงสัตว์ และการทำเกษตรกรรม เช่น ทำนา ทำพืชไร่ ทำสวนผลไม้ เลื้ยงโคขุน เป็นต้น มีคลองชลประทานและคลองระบายน้ำไหลผ่านทุกหมู่บ้าน และยังมีถนนสายรองอีกหลายสาย ซึ่งทำให้การคมนาคมสัญจรไปมาสะดวกรวมถึงการขนส่งสินค้าพืชผลทางการเกษตรออกสู่ตลาดได้อย่างรวดเร็ว

-๓-

ตารางที่ ๑-๑ : **ปัจจัย/สาเหตุ ที่ทำให้เกิด ความเสี่ยงจากสาธารณภัย**

| **ประเภทของภัย** | **ระดับความเสี่ยงภัย** | **ปัจจัย/สาเหตุ ที่ทำให้เกิด ความเสี่ยงจากสาธารณภัย** | **แผนงาน/โครงการ****การลดความเสี่ยง****จากสาธารณภัย** |
| --- | --- | --- | --- |
| **เสี่ยงสูง** | **เสี่ยง ปานกลาง** | **เสี่ยงต่ำ** |
| อุทกภัย | ตำบลหนองจอกหมู่ที่ 2 | - |  - | ความเปราะบางชุมชนขาดความตื่นตัวในการรับมือกับภัยพิบัติความล่อแหลมเป็นหมู่บ้านที่มีลักษณะติดกับชายทะเลเมื่อเกิดการระบายน้ำจากฝนตก ลงคลองทิ้งน้ำ D3 D9 จำนวนมาก เกิดน้ำทะเลหนุน ทำให้น้ำล้นตลิ่ง และเข้าท่วมที่นาของประชาชน ศักยภาพคนในชุมชนให้ความร่วมมือกับเจ้าหน้าที่เป็นอย่างดี ในการช่วยเหลือบรรเทาสาธารณภัย | ขุดลอก และกำจัดวัชพืช เพื่อเปิดทางน้ำ ให้ระบายได้เร็วข็น  |

**๒. การดำเนินการเพื่อป้องกันและบรรเทาสาธารณภัย**

 ด้วยกรมอุตุนิยมวิทยาได้คาดหมายลักษณะอากาศช่วงฤดูฝนของประเทศไทย ปี ๒๕๖7 ว่าฤดูฝนของประเทศไทยปีนี้ จะเริ่มต้นประมาณกลางเดือนพฤษภาคม และจะสิ้นสุดประมาณกลางเดือนตุลาคม โดยในช่วงเดือนสิงหาคมและกันยายนจะเป็นช่วงที่มีฝนตกชุกหนาแน่น และมีโอกาสสูงที่จะมีพายุหมุนเขตร้อนคลื่นผ่านประเทศไทยบริเวณภาคตะวันออกเฉียงเหนือ และภาคเหนือ ซึ่งจะส่งผลให้มีฝนตกหนักถึงหนักมาก อาจก่อให้เกิดสภาวะน้ำท่วมฉับพลัน น้ำป่าไหลหลาก รวมทั้งน้ำล้นตลิ่งในบางพื้นที่เพื่อเป็นการเตรียมความพร้อมรับสถานการณ์อุทกภัยในช่วงฤดูฝน ปี ๒๕๖7 เป็นไปอย่างมีประสิทธิภาพจึงเตรียมความพร้อมรับมือสถานการณ์ที่อาจเกิดขึ้น โดยดำเนินการดังนี้

 **๒.๑.การเตรียมความพร้อมรับสถานการณ์**

 ๒.๑.๑. การเฝ้าระวังและติดตามสถานการณ์ ให้จัดตั้งคณะทำงานติดตาม เพื่อร่วมทำหน้าที่ติดตามข้อมูลสภาพอากาศ สถานการณ์น้ำ และเหตุการณ์ที่อาจส่งผลให้เกิดสาธารณภัยในช่วงฤดูฝน รวมทั้งวิเคราะห์ และประเมินสถานการณ์น้ำในพื้นที่ เพื่อใช้เป็นข้อมูลสนับสนุนการตัดสินใจของผู้อำนวยการแต่ละระดับสำหรับใช้ในการสื่อสาร แจ้งเตือนประชาชน ตลอดจนการเตรียมความพร้อมในการเผชิญเหตุได้อย่างเหมาะสมกับสถานการณ์และสภาพพื้นที่

 ๒.๑.๒. การจัดทำแผนเผชิญเหตุอุทกภัย ให้ทบทวนและปรับปรุงแผนเผชิญเหตุอุทกภัยของตำบลให้เหมาะสม สอดคล้องกับสถานการณ์ปัจจุบัน โดยให้ความสำคัญกับการจัดทำรายละเอียดในประเด็น ดังนี้

 (๑) ข้อมูลพื้นที่เสี่ยงอุทกภัยในระดับหมู่บ้าน/ชุมชน โดยการประเมินสถานการณ์ความเสี่ยงปัจจุบัน ประกอบกับข้อมูลการเกิดอุทกภัยที่เคยเกิดขึ้นในพื้นที่ เพื่อให้ข้อมูลพื้นที่เสี่ยงอุทกภัยสอดคล้องกับสถานการณ์ปัจจุบันมากที่สุด

-๔-

 (๒) รายการเครื่องมือ วัสดุ ทราย กระสอบทราย อุปกรณ์ เครื่องจักรกลสาธารณภัยของหน่วยงานต่างๆ ที่มีความพร้อมใช้งานและเหมาะสมตามลักษณะของภัย

 (๓) การกำหนดจุด/พื้นที่ปลอดภัยประจำหมู่บ้าน/ชุมชน เส้นทางการอพยพ การเตรียมแผนรองรับการอพยพประชาชน การเตรียมสิ่งอำนวยความสะดวกให้เพียงพอเหมาะสมระหว่างการอพยพ การจัดเตรียมแผนการ

จัดตั้งศูนย์พักพิงชั่วคราวในพื้นที่ปลอดภัย เพื่อรองรับกรณีผู้ผู้ประสบภัยที่ไม่สามารถกลับเข้าที่พักอาศัยได้ โดยได้กำหนดจุดที่เป็นที่พักพิงชั่วคราวกรณีเกิดเหตุดังนี้

|  |  |  |
| --- | --- | --- |
| - วัดหนองบัว  | หมู่ที่ ๓ | ตำบลหนองจอก |
| - โรงเรียนวัดหนองบัว  | หมู่ที่ 3 | ตำบลหนองจอก |

 ทั้งนี้ให้ซักซ้อมแนวทางการปฏิบัติตามแผนเผชิญเหตุอุทกภัยร่วมกับหน่วยงานที่เกี่ยวข้อง เพื่อเน้นย้ำบทบาทหน้าที่ ตลอดจนสร้างความเข้าใจถึงกลไกการทำงานร่วมกันตามแนวทางของระบบบัญชาการเหตุการณ์ เมื่อเกิดสถานการณ์อุทกภัย

 ๒.๑.๓. การระบายน้ำและการเพิ่มพื้นที่รองรับน้ำ ให้มอบหมายงานป้องกันและบรรเทาสาธารณภัยในแต่ละระดับดำเนินการอย่างเป็นระบบมีความเชื่อมโยงกัน โดยเฉพาะตามรอยต่อเขตรับผิดชอบที่เป็นเส้นทางน้ำไหลผ่านและให้ความสำคัญในการดำเนินการ ดังนี้

 (๑) พื้นที่เสี่ยงในเขตชุมชน พื้นที่สำคัญทางเศรษฐกิจ และเส้นทางคมนาคมที่มักเกิดอุทกภัยเป็นประจำ ให้เร่งทำการขุดลอกท่อระบายน้ำ ทำความสะอาดร่องน้ำ เพื่อกำจัดสิ่งกีดขวางออกจากทางระบายน้ำ

 (๒) คู คลอง แหล่งน้ำต่างๆ ให้เร่งกำจัดวัชพืช ขยะ สิ่งกีดขวางทางน้ำ เพื่อให้สามารถรองรับน้ำฝน และน้ำจากท่อระบายน้ำได้อย่างเต็มประสิทธิภาพ

 (๓) สำหรับน้ำที่มีการระบาย ขอให้กำหนดแนวทาง และวิธีการในการลำเลียงน้ำไปยังพื้นที่รองรับน้ำ ต่างๆ อาทิ การเปิดทางน้ำ การสูบส่งน้ำไปยังแหล่งน้ำสาธารณะ เป็นต้น เพื่อประโยชน์ในการกักเก็บเก็บน้ำไว้ใช้กรณีเกิดสถานการณ์ฝนทิ้งช่วง

 ๒.๑.๔. การตรวจสอบความมั่นคงแข็งแรงสถานที่ใช้กักเก็บน้ำ/กั้นน้ำ สระน้ำ พนังกั้นน้ำให้มอบหมายผู้รับผิดชอบเข้าสำรวจตรวจสอบ และปรับปรุงให้เกิดความมั่นคงแข็งแรงเพื่อให้สามารถรองรับกรณีฝนตกหนัก หรือน้ำไหลเข้า/ผ่านในปริมาณมาก รวมทั้งสร้างความความมั่นใจให้กับประชาชนในพื้นที่

 ๒.๑.๕. การแจ้งเตือนภัย เมื่อมีแนวโน้มการเกิดสถานการณ์อุทกภัย วาตภัย และดินโคลนถล่มขึ้นในพื้นที่ ให้ดำเนินการตามแนวทาง ดังนี้

 (๑) แจ้งเตือนไปยังงานป้องกันและบรรเทาสาธารณภัยในแต่ละระดับตลอดจนหน่วยงานที่เกี่ยวข้อง เพื่อเตรียมบุคลากร วัสดุอุปกรณ์ เครื่องจักรกลสาธารณภัยให้พร้อมเผชิญเหตุและเตรียมการในพื้นที่เสี่ยงภัยเป็นการล่วงหน้า

 (๒) แจ้งเตือนให้ประชาชนทราบในทุกช่องทาง ทั้งในรูปแบบที่เป็นทางการและไม่เป็นทางการ อาทิ สื่อสังคมออนไลน์ วิทยุชมชน หอกระจายข่าวประจำหมู่บ้าน เพื่อให้ประชาชนรับทราบข้อมูลข่าวสาร ตลอดจนแนวทางการปฏิบัติตนให้เกิดความปลอดภัย ช่องทางการแจ้งข้อมูล และการขอรับความช่วยเหลือจากภาครัฐ

-๕-

 (๓) การแจ้งเตือนภัยได้แบ่งระดับตามความหมายของสีดังต่อไปนี้

 **สีแดง** หมายถึง สถานการณ์อยู่ในภาวะอันตรายสูงสุด ให้อาศัยอยู่แต่

 ในสถานที่ปลอดภัยและปฏิบัติตามข้อสั่งการ

 **สีส้ม** หมายถึง สถานการณ์อยู่ในภาวะเสี่ยงอันตรายสูง เจ้าหน้าที่กำลังควบคุมสถานการณ์ให้อพยพไปยังสถานที่ปลอดภัย และปฏิบัติตามแนวทางที่กำหนด

 **สีเหลือง** หมายถึง สถานการณ์อยู่ในภาวะเสี่ยงอันตราย มีแนวโน้ม ที่สถานการณ์จะรุนแรงมากขึ้น ให้จัดเตรียมความพร้อม รับสถานการณ์ และปฏิบัติตามคำแนะนำ

 **สีน้ำเงิน** หมายถึง สถานการณ์อยู่ในภาวะเฝ้าระวัง ให้ติดตามข้อมูลข่าวสารอย่างใกล้ชิดทุกๆ ๒๔ ชั่วโมง

 **สีเขียว** หมายถึง สถานการณ์อยู่ในภาวะปกติ ให้ติดตามข้อมูลข่าวสารเป็นประจำ

 **๒.๒. การเผชิญเหตุเมื่อเกิดหรือคาดว่าจะเกิดสถานการณ์อุทกภัย**

ให้ยึดแนวทางการจัดการสาธารณภัยในภาวะฉุกเฉิน ตามแผนการป้องกันและบรรเทาสาธารณภัยแห่งชาติ

พ.ศ.๒๕๕๘ และกฎหมายว่าด้วยการป้องกันและบรรเทาสาธรณภัย โดยดำเนินการตามแนวทาง ดังนี้

 ๒.๒.๑. จัดตั้งศูนย์บัญชาการเหตุการณ์ เพื่อเป็นศูนย์ควบคุม สั่งการ และอำนวยการหลักในการระดมสรรพกำลัง ตลอดจนการประสานการปฏิบัติระหว่างหน่วยงานต่างๆ ทั้งฝ่ายพลเรือน หน่วยทหาร และองค์กรสาธารณกุศล

 ๒.๒.๒. ประสานฝ่ายปกครอง กำนัน ผู้ใหญ่บ้าน ผู้นำชุมชน ตลอดจนอาสาสมัคร ประชาชนจิตอาสา เตรียมความพร้อมเฝ้าระวังพื้นที่เสี่ยงในชุมชน พื้นที่ที่สำคัญทางเศรษฐกิจ สถานที่สำคัญต่างๆ และร่วมกันกำจัดสิ่งกีดขวางทางน้ำเมื่อเกิดฝนตกหนักในพื้นที่ ทั้งนี้ หากมีกรณีน้ำท่วมขังสร้างความเดือดร้อน ความเสียหายต่อทรัพย์ของประชาชน ให้เร่งกำหนดแนวทางการระบายน้ำ

 ๒.๒.๓. จัดชุดปฏิบัติการเร่งให้ความช่วยเหลือด้านการดำรงชีพแก่ประชาชนที่ประสบภัยตามวงรอบอย่างต่อเนื่อง อาทิ การจัดตั้งโรงครัว ความช่วยเหลือด้านอาหาร น้ำดื่ม การรักษาพยาบาลโดยอย่าให้เกิดความซ้ำซ้อนในการปฏิบัติ และเชิญชวนประชาชนจิตอาสามีส่วนร่วมกับภาครัฐในการให้ความช่วยเหลือประชาชนที่ประสบภัยทั้งหน่วยทหาร ตำรวจ ฝ่ายปกครอง สถาบันการศึกษา ตลอดจนประชาชนจิตอาสา

 ๒.๒.๔ กรณีบ้านเรือนประชาชนได้รับความเสียหายให้บูรณาการหน่วยงานเป็นทีมช่างในพื้นที่เพื่อเร่งซ่อมแซมบ้านเรือนประชาชนโดยเร็ว

 ๒.๒.๕ กรณีเส้นทางคมนาคมได้รับความเสียหาย หรือถูกน้ำท่วมจนประชาชนไม่สามารถใช้ยานพาหนะสัญจรได้ ให้จัดทำป้ายแจ้งเตือนพร้อมทั้งจัดเจ้าหน้าที่อำนวยความสะดวกการจราจร แนะนำเส้นทางเลี่ยงที่ปลอดภัย รวมทั้งจัดยานพาหนะที่เหมาะสม อาทิ เรือ รถยกสูง เพื่อให้ความช่วยเหลือประชาชนและให้เร่งซ่อมแซมเส้นทางที่ชำรุด/ถูกตัดขาด เพื่อให้ประชาชนใช้สัญจรได้โดยเร็ว

 ๒.๒.๖ เน้นย้ำการสื่อสารสร้างการรับรู้ให้กับประชาชนในช่วงเกิดสถานการณ์อุทกภัยผ่านสื่อมวลชน ตลอดจนสื่อแขนงต่าง ๆ และสื่อสังคมออนไลน์ เพื่อให้เกิดความเข้าใจถึงแนวทางการแก้ไขปัญหาของภาครัฐอย่างต่อเนื่อง

 ๒.๒.๗ ให้รายงานสถานการณ์อุทกภัยที่เกิดขึ้น เพื่อใช้เป็นข้อมูลในการประเมินสถานการณ์และเสนอความเห็นต่อผู้บัญชาการในการตัดสินใจสั่งการในเชิงนโยบายต่อ

-6-

**การปฏิบัติเมื่อเกิดภัย**

กองอำนวยการป้องกันและบรรเทาสาธารณภัยองค์การบริหารส่วนตำบลหนองจอกและหน่วยงานที่เกี่ยวข้อง เตรียมการรับสถานการณ์อุทกภัย และดินโคลนถล่ม ดังนี้

(1) เฝ้าระวัง ติดตาม และประเมินสถานการณ์สาธารณภัยตลอด 24 ชั่วโมง

(2) ประสานกับส่วนราชการที่เกี่ยวข้อง รวมทั้งภาคเอกชน เพื่อเตรียมพร้อมในทุกๆ ด้าน

(3) แจ้งข่าวเตือนภัยไปยังประชาชน ผ่านทางสื่อต่างๆ

(4) จัดเจ้าหน้าที่ออกสำรวจสถานการณ์การเกิดภัย โดยประกอบด้วย

ข้อมูลจำนวนความเสียหาย ความเดือดร้อนของพื้นที่ที่ประสบภัย จำนวนราษฎรและทรัพย์สินที่เสียหาย และรายงานสถานการณ์ การเกิดภัยให้ผู้บังคับบัญชาทราบตามลำดับ พร้อมรายงานเสนอให้ผู้ว่าราชการจังหวัดพิจารณาประกาศเขตการให้ความช่วยเหลือผู้ประสบภัยพิบัติกรณีฉุกเฉิน ตามนัยแห่งระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยกรณีฉุกเฉิน พ.ศ. 2562

(5) ให้กองอำนวยการป้องกันและบรรเทาสาธารณภัยองค์การบริหารส่วนตำบลหนองจอก ดำเนินการให้ความช่วยเหลือด้านต่างๆ ได้แก่ การช่วยเหลือด้านการเกษตร การสาธารณสุข การโภชนาการและด้านอื่นๆ ตามระเบียบในการให้ความช่วยเหลือผู้ประสบภัยพิบัติ และรายงานความช่วยเหลือให้ผู้บังคับบัญชาทราบ

(6) ให้ดำเนินการประชาสัมพันธ์ รวมทั้งการปฏิบัติการทางจิตวิทยาการระมัดระวังรักษาสุขภาพและสุขอนามัย เพื่อป้องกันโรคระบาดต่างๆ อันเนื่องมาจากภาวะน้ำท่วมอย่างต่อเนื่อง

(7) ออกประกาศเขตพื้นที่ภัยพิบัติกรณีฉุกเฉินให้ครอบคลุมพื้นที่ที่เกิด สาธารณภัย

(8) จัดบุคลากร เครื่องมือ วัสดุอุปกรณ์ ยานพาหนะ เข้าดำเนินการในพื้นที่

(9) อำนวยการในการควบคุมสถานการณ์ที่เกิดขึ้น และประสาน การปฏิบัติของหน่วยงานต่างๆ รวมทั้งองค์การสาธารณกุศล อาสาสมัคร ในการให้ความช่วยเหลือผู้ประสบภัย อย่างมีเอกภาพ รวดเร็ว และทั่วถึง

(10) รายงานเหตุการณ์ และการปฏิบัติการระงับ บรรเทาทุกระยะต่อเนื่อง จนกว่าสภาวะของสาธารณภัยจะคลี่คลาย หรือยุติลง

(11) หากการระงับภัยในเขตพื้นที่เกินขีดความสามารถ ให้ผู้อำนวยการ

ที่รับผิดชอบ ขอรับการสนับสนุนจากกองอำนวยการป้องกันและบรรเทาสาธารณภัยในเขตพื้นที่ข้างเคียง

หรือชั้นเหนือขึ้นไป หรือศูนย์ป้องกันและบรรเทาสาธารณภัย เขต 4 ประจวบคีรีขันธ์ กรมป้องกันและบรรเทา

สาธารณภัยแล้วแต่กรณี

(12) กรณีเกิดสาธารณภัยขนาดใหญ่ที่มีผลกระทบรุนแรงกว้างขวาง

ผู้อำนวยการกลาง หรือรองผู้บัญชาการป้องกันและบรรเทาสาธารณภัยแห่งชาติ หรือผู้บัญชาการป้องกัน

และบรรเทาสาธารณภัยแห่งชาติจะเข้าควบคุมเหตุการณ์ และให้โอนการบังคับบัญชาจากผู้อำนวยการจังหวัด

ไปขึ้นกับผู้อำนวยการกลาง รองผู้บัญชาการป้องกันและบรรเทาสาธารณภัยแห่งชาติ หรือผู้บัญชาการป้องกัน

และบรรเทาสาธารณภัยแห่งชาติ แล้วแต่กรณี

(13) กรณีเกิดสาธารณภัยร้ายแรงอย่างยิ่ง ให้ผู้บัญชาการป้องกัน

และบรรเทาสาธารณภัยแห่งชาติ รายงานนายกรัฐมนตรีเพื่อพิจารณาเข้าควบคุมสถานการณ์ และให้โอน

การบังคับบัญชาจากผู้บัญชาการป้องกันและบรรเทาสาธารณภัยแห่งชาติ ไปขึ้นกับนายกรัฐมนตรีหรือ

รองนายกรัฐมนตรีที่ได้รับมอบหมายแล้วแต่กรณี

 **-7-**

**การอำนวยความสะดวกด้านการคมนาคมและการจราจร**

 จุดเสี่ยง หรือเส้นทางที่มีความเสี่ยงด้านจราจร ให้องค์การบริหารส่วนตำบลหนองจอกรับผิดชอบกำหนดเส้นทางหลัก เส้นทางรอง และเส้นทางหลวงท้องถิ่น หากมีเส้นทางที่มีความเสี่ยงด้านจราจรให้มีการติดตั้งป้ายสัญญาณเตือนตามถนน

การจัดชุดอำนวยความสะดวกช่วยเหลือประชาชนด้านจราจร และการคมนาคม ให้ตำรวจภูธรจังหวัดเพชรบุรี ร่วมกับแขวงทางหลวงเพชรบุรี แขวงทางหลวงชนบท องค์การบริหารส่วนจังหวัดเพชรบุรี และองค์การบริหารส่วนตำบลหนองจอกการดำเนินการ

๒.๓ การขนย้าย เคลื่อนย้าย ช่วยเหลือประชาชน โดยรถ และเรือ

การใช้รถบรรทุกขนาดใหญ่ในการขนย้าย เคลื่อนย้าย ช่วยเหลือประชาชน มอบหมาย ให้ขนส่งจังหวัดเพชรบุรีแขวงทางหลวงเพชรบุรี องค์การบริหารส่วนจังหวัด และหน่วยทหารในพื้นที่รับผิดชอบ ช่วยเหลือผู้อพยพขนย้ายทรัพย์สิน ตามที่ได้รับการร้องขอ

๒.๔ กรณีที่ท่วมขังแล้วและมีแนวโน้มท่วมขังนาน มอบหมายให้แขวงทางหลวงเพชรบุรี และทางหลวงชนบทเพชรบุรี องค์การบริหารส่วนจังหวัดเพชรบุรี และองค์การบริหารส่วนตำบลหนองจอกจัดหาเส้นทางเลี่ยงที่ปลอดภัย และให้หน่วยงานที่มีเครื่องสูบน้ำดำเนินการสูบน้ำออกจากเส้นทางจราจร เพื่อให้สามารถใช้สัญจรได้

๒.๕ กรณีกำลังเกิดหรือใกล้เกิดสถานการณ์อุทกภัย พื้นที่ที่เป็นจุดเสี่ยง

ของอำเภอต่างๆ ให้อำเภอ ประสานองค์กรปกครองส่วนท้องถิ่นในพื้นที่ บูรณาการการมีส่วนร่วม

**การดูแลด้านการแพทย์และสาธารณสุข**

 ให้สำนักงานสาธารณสุขอำเภอท่ายาง เป็นหน่วยรับผิดชอบหลักในการรองรับเหตุการณ์อุทกภัยในเขตพื้นที่รับผิดชอบ พร้อมทั้งเตรียมความพร้อมสำหรับหน่วยงานสถานบริการ ซึ่งอาจเป็นผู้ประสบเหตุการณ์เองได้ ในพื้นที่ประสบภัยและพื้นที่เสี่ยงเกิดปัญหาอุทกภัยในสถานบริการมีดังนี้

**สถานบริการสุขภาพภาครัฐอำเภอ**

|  |  |  |
| --- | --- | --- |
| **สถานบริการ** | **ระดับ/จำนวน** | **หมายเหตุ** |
|  โรงพยาบาลอำเภอท่ายาง | 1แห่ง |  |
| ศูนย์แพทย์ชุมชนตำบลหนองจอก | 3 แห่ง |  |

 **การดูแลรักษาความปลอดภัย**

 แผนการดูแลรักษาความปลอดภัย เช่น การเฝ้าระมัดระวังโจรที่เข้ามาก่อเหตุซ้ำเติมผู้ประสบภัยในการเข้าลักขโมยเครื่องสูบน้ำ หรือทรัพย์สินมีค่าอื่นๆ ฯลฯ โดยมีผู้บังคับการตำรวจภูธรหนองจอก เป็นหัวหน้าฝ่ายรักษาความสงบเรียบร้อย ร่วมกับอาสาสมัคร ตำรวจอาสา ตำรวจบ้าน ตำรวจชุมชน ชุดรักษาความปลอดภัยหมู่บ้าน อาสาสมัครป้องกันภัยฝ่ายพลเรือน และกองอาสารักษาดินแดน ทำหน้าที่รักษาความปลอดภัย และป้องกันการโจรกรรมทรัพย์สินในบ้านเรือนของประชาชน พื้นที่การเกษตรและศูนย์อพยพ

**การประชาสัมพันธ์ในภาวะฉุกเฉิน** ตามมาตรการสร้างความตระหนัก โดยประชาสัมพันธ์ให้ประชาชนรับทราบนโยบายและแนวทางการดำเนินการของรัฐบาล การดำเนินการของจังหวัดอย่างต่อเนื่อง เพื่อป้องกันการเผยแพร่ข่าวสารในทางลบ และเพิ่มช่องทางการประชาสัมพันธ์ในสื่อสังคมออนไลน์ (Social Media) โดยมีประชาสัมพันธ์จังหวัดเพชรบุรีมาเป็นผู้รับผิดชอบร่วมกับสถานีวิทยุกระจายเสียงแห่งประเทศไทย จังหวัดเพชรบุรี ประสานงานกับสื่อมวลชนทั้งภาครัฐและเอกชนในการแถลงข่าวทุกประเภทเกี่ยวกับการป้องกันและแก้ไขปัญหาอุทกภัยในพื้นที่จังหวัดเพชรบุรี ตลอดจนจัดสถานที่และทำการแถลงข่าวเป็นประจำทุกวันเพื่อที่จะส่งข่าวสารให้ประชาชนในพื้นที่ได้ทราบอย่างต่อเนื่องทุกระยะสาธารณภัย

 **-8-**

**การสำรวจความเสียหายของพื้นที่การเกษตร การประมง ปศุสัตว์**

ให้สำนักงานเกษตรอำเภอท่ายาง ประมง และปศุสัตว์ ร่วมกันรับผิดชอบ

**การซ่อมแซมบ้านเรือนที่ประสบสาธารณภัย**

 ในกรณีที่อยู่อาศัยของประชาชนได้รับความเสียหายจากภัยพิบัติ นอกจากจะ ให้ความช่วยเหลือ โดยจ่ายเงินทดรองราชการเป็นค่าวัสดุก่อสร้างหรือซ่อมแซมที่อยู่อาศัยให้แก่ผู้ประสบภัยพิบัติแล้ว ให้จัดการที่พักอาศัยชั่วคราว และให้ความช่วยเหลือแก่ผู้ประสบภัยด้านสุขภาพอนามัย และจิตใจ ฟื้นฟูคุณภาพชีวิต ฟื้นฟูอาชีพของผู้ประสบภัย เพื่อให้สามารถดำรงชีวิตและประกอบอาชีพได้อย่างปกติ และขอความร่วมมือจากหน่วยงานทหารในพื้นที่ อาสาสมัคร นักศึกษาจากสถานบันอาชีวศึกษาต่างๆ รวมทั้งประชาชนผู้มีจิตอาสา ร่วมกันซ่อมแซมที่อยู่อาศัยของผู้ประสบภัยพิบัติ ตลอดจนสนับสนุนในเรื่องการประกอบเลี้ยงในศูนย์พักพิงชั่วคราวที่กำหนด เพื่อให้พ้นทุกข์ยาก และสามารถดำรงชีวิตได้ตามปกติโดยเร็ว หน่วยงานหลัก ได้แก่ องค์การบริหารส่วนตำบลหนองจอก

 **การแจกจ่ายถุงยังชีพ** จังหวัด/อำเภอ เป็นศูนย์กลางในการช่วยเหลือผู้ประสบภัย โดยวางแผน การบริหารการแจกจ่ายถุงยังชีพต่างๆ ให้เป็นระบบและทั่วถึง ครอบคลุมผู้ประสบภัยทุกครัวเรือน โดยให้สำนักงานป้องกันและบรรเทาสาธารณภัยจังหวัดเพชรบุรี รับผิดชอบจัดทำแผนการแจกจ่ายในระดับจังหวัด ส่วนในระดับพื้นที่ให้ อำเภอเข้ามารับผิดชอบดำเนินการ ขณะเดียวกันในจุดวิกฤตหรือที่พักพิง ผู้ประสบภัย ให้พิจารณาจัดตั้งครัวเคลื่อนที่หรือแจกจ่ายอาหารปรุงเสร็จ ซึ่งต้องดูแลเรื่องอนามัย ความปลอดภัยจากสิ่งสกปรกด้วย

**การฟื้นฟูสิ่งสาธารณประโยชน**

 ปฏิบัติตามกฎหมาย ระเบียบ และหลักเกณฑ์ ที่เกี่ยวข้อง ภายหลังน้ำลด ให้หน่วยงานที่เกี่ยวข้อง เช่น แขวงทางหลวงเพชรบุรี แขวงทางหลวงชนบทเพชรบุรี และองค์กรปกครองส่วนท้องถิ่นแห่งพื้นที่

จัดเครื่องจักรกลเข้าซ่อมแซมเส้นทางคมนาคม คอสะพานที่ถูกกัดเซาะ ให้สามารถใช้สัญจรไปมาได้

เป็นการชั่วคราวโดยเร็วที่สุด หากความเสียหายมีมาก ให้ขอรับการสนับสนุนจากหน่วยบัญชาการทหารพัฒนา

ในพื้นที่ หรือพื้นที่ใกล้เคียงหรือศูนย์ป้องกันและบรรเทาสาธารณภัยเพชรบุรี เข้าไปสนับสนุนช่วยเหลือ

 1) สำรวจความเสียหายระบบสาธารณูปโภคและสิ่งสาธารณประโยชน์ต่างๆจนถึงระดับครัวเรือน รวมทั้งจัดทำฐานข้อมูลการสำรวจความเสียหาย

 2) ซ่อมแซมสถานที่ราชการ โรงเรียน สถานศึกษา วัด โบราณสถาน สถานที่ราชการ และสถานที่ท่องเที่ยว และสาธารณูปโภคต่างๆ ให้ใช้งานได้ดังเดิม

 3) ทำความสะอาดบ้านเรือน ชุมชน และสิ่งสาธารณะประโยชน์ในพื้นที่ประสบภัยและขนย้ายขยะมูลฝอย

 4) ให้องค์การบริหารส่วนตำบลหนองจอกดำเนินการฟื้นฟูพื้นที่ประสบภัย ขุดลอกลำน้ำ ปรับสภาพภูมิทัศน์ และแก้ไขปัญหาสิ่งแวดล้อมและมลภาวะเป็นพิษ

 **หน่วยงานหลัก** ได้แก่ องค์การบริหารส่วนตำบลหนองจอก สำนักงาน โยธาธิการและผังเมืองจังหวัดเพชรบุรี แขวงทางหลวงเพชรบุรี แขวงทางหลวงชนบทเพชรบุรี องค์การบริหารส่วนจังหวัดเพชรบุรีและสำนักงานทรัพยากรธรรมชาติและสิ่งแวดล้อมจังหวัดเพชรบุรี

 **หน่วยงานสนับสนุน** ได้แก่ หน่วยทหารในพื้นที่ทุกหน่วย ศูนย์ป้องกันและบรรเทาสาธารณ เขต 4 ประจวบคีรีขันธ์ มูลนิธิและองค์กรปกครองส่วนท้องถิ่น ฯลฯ

 **-9-**

**ด้านการแพทย์และสาธารณสุข**

หน่วยงานหลัก สำนักงานสาธารณสุขอำเภอท่ายาง

1) ตั้งโรงพยาบาลสนามรองรับประชาชนที่ได้รับผลกระทบจากน้ำท่วม

2) สถานพยาบาลที่เสียหายจากน้ำท่วมต้องได้รับการฟื้นฟูแก้ไข และพร้อม ให้บริการทันทีหลังน้ำลด อีกทั้งสามารถเป็นที่พึ่งให้กับประชาชน รวมทั้งการป้องกันไม่ให้เกิดโรคระบาด หลังน้ำลด

 **การสนับสนุน**

 - งบประมาณของหน่วยงาน และองค์การบริหารส่วนตำบลหนองจอก

 - งบประมาณจากเงินทดรองราชการตามระเบียบกระทรวงการคลังฯ

 - การสนับสนุนสิ่งของ เงินบริจาค มูลนิธิราชประชานุเคราะห์สภากาชาดไทย ภาคเอกชน และภาคประชาชน

**การสื่อสารและโทรคมนาคม และการติดต่อประสานงาน**

ผังการติดต่อสื่อสาร หมายเลขโทรศัพท์ในการประสานงาน

**โทรศัพท์หมายเลข – 091-269-9959**

**การดูแลระบบโทรคมนาคมให้สามารถใช้การได้ตลอด ๒๔ ชั่วโมง**

 การปฏิบัติงานด้านสื่อสารและโทรคมนาคมติดต่อสื่อสารมีความสำคัญอย่างมากในการจัดการในภาวะฉุกเฉิน เนื่องจากต้องมีการประสานการปฏิบัติในการจัดการสาธารณภัย อย่างต่อเนื่อง รวมทั้งการแลกเปลี่ยนข้อมูล (Information) ข่าวสาร (Intelligence) เพื่อแจ้งเตือนภัย แก่ประชาชน ประสานงาน ควบคุม สั่งการและรายงานผล การปฏิบัติงานระหว่างหน่วยเผชิญเหตุด้วยกัน กับหน่วยงานที่มีหน้าที่สนับสนุนการเผชิญเหตุในด้านต่างๆ โดยมีหลักการปฏิบัติดังนี้

(1) จัดให้มีระบบการติดต่อสื่อสารที่สามารถใช้ได้ในภาวะฉุกเฉินสำหรับติดต่อประสานงานในการปฏิบัติหน้าที่และภารกิจร่วมกันระหว่างส่วนราชการ หน่วยงาน กองอำนวยการป้องกันและบรรเทาสาธารณภัยแต่ละระดับ ศูนย์ป้องกันและบรรเทาสาธารณภัย เขต 4 ประจวบคีรีขันธ์ และประชาชนในการวางระบบการติดต่อสื่อสารและโทรคมนาคมซึ่งอย่างน้อยต้องมีมากกว่า 2 ระบบขึ้นไป

(2) จัดระบบการสื่อสารด้วยเครื่องวิทยุคมนาคมให้ปฏิบัติตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การอนุญาตและการกำกับดูแลการใช้คลื่นความถี่กลาง สำหรับการติดต่อประสานงานระหว่างหน่วยงานของรัฐและประชาชน

(3) ติดต่อสื่อสารระหว่างกองอำนวยการป้องกันและบรรเทาสาธารณภัยจังหวัด กองอำนวยการป้องกันและบรรเทาสาธารณภัยอำเภอ กองอำนวยการป้องกันและบรรเทาสาธารณภัยอบต./เทศบาล ส่วนราชการ หน่วยงาน และประชาชน โดยต้องสามารถกระทำได้ตลอด 24 ชั่วโมง พร้อมทั้งต้องจัดให้มีมากกว่า 2 ช่องทางขึ้นไป และยึดหลักความถูกต้อง แม่นยำของข้อมูล การรักษาความปลอดภัยทางการสื่อสารควบคู่กับความสะดวกรวดเร็วในการติดต่อสื่อสารเสมอ

(4 ) จัดให้มีระบบการแจ้งเหตุและการสนับสนุนข้อมูล ด้านสาธารณภัยแก่ประชาชน โดยการเชื่อมโยงการใช้เลขหมายโทรคมนาคมพิเศษระหว่างส่วนราชการ และหน่วยงานที่ทำหน้าที่แจ้งเหตุและเผชิญเหตุฉุกเฉิน

**-10-**

 **การดูแลระบบโทรคมนาคมให้สามารถใช้ได้ตลอด 24 ชั่วโมง**

|  |
| --- |
| **การสื่อสารโทรคมนาคม** |
| **ก่อนเกิดภัย** | **ระบบการสื่อสารในระบบปกติ** |
| **ผู้รับผิดชอบ**-กองอำนวยการป้องกันและบรรเทาสาธารณภัย องค์การบริหารส่วนตำบลหนองจอก | - โทรศัพท์ มือถือ โทรสาร- ระบบเทคโนโลยีสารสนเทศ เช่น Line, Facebook ฯลฯ- เสียงตามสาย หอกระจายข่าวชุมชน |
| **ขณะเกิดภัย** | **ระบบการสื่อสารหลักกรณีใช้ไม่ได้** |
| - กองอำนวยการป้องกันและบรรเทาสาธารณภัย องค์การบริหารส่วนตำบลหนองจอก | - วิทยุสื่อสาร/ช่องความถี่ของหน่วยงานในพื้นที่- โทรศัพท์ดาวเทียม (หน่วยทหารในพื้นที่, TOT) |

**ภาคผนวก**

ภาคผนวก ก. คำสั่งกองอำนวยการป้องกันและบรรเทาสาธารณภัยองค์การบริหารส่วน

 ตำบลหนองจอก ที่ 338/2566 ลงวันที่ 4 กรกฎาคม

 2566 เรื่อง จัดตั้งศูนย์บัญชาการเหตุการณ์ องค์การบริหารส่วนตำบล

 หนองจอก ปี 2566

ภาคผนวก ข. รายละเอียดข้อมูลทรัพยากรเครื่องมือเครื่องจักรกลสาธารณภัย

ภาคผนวก ค. หมายเลขติดต่อหน่วยงานในการป้องกันและบรรเทาสาธารณภัย

 องค์การบริหารส่วนตำบลหนองจอก

ภาคผนวก ง. แผนผังการติดต่อสื่อสารและข่าววิทยุสื่อสารเครือข่ายวิทยุสื่อสารของหน่วงงานต่างๆ

 ในตำบลหนองจอก

 สิบเอก............................................................... ผู้เสนอแผน

 (ประพันธ์ ลูกอินทร์)

 เจ้าพนักงานป้องกันและบรรเทาสาธารณภัย

 ลงชื่อ.................................................... ผู้รับผิดชอบแผน

 (นางสาววนิดา เหลืองประภาศิริ)

นักทรัพยากรบุคคลรักษาราชการแทน

 หัวหน้าสำนักปลัดองค์การบริหารส่วนตำบลหนองจอก

 ลงชื่อ.............................................................. ผู้เห็นชอบแผน

 (นายอนวัช พลอยบุศย์)

 ปลัดองค์การบริหารส่วนตำบลหนองจอก

 ลงชื่อ.............................................................. ผู้อนุมัติแผน

 (นางสาวอัจฉราภรณ์ สนพลาย)

 นายกองค์การบริหารส่วนตำบลหนองจอก

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อหน่วยงาน** | **นามเรียกขาน** | **ความถี่วิทยุ** | **โทรศัพท์** | **โทรสาร** | **หมายเหตุ** |
| 1 | ปภ.จังหวัด | - | 162.800 | 032-426230 | - |  |
| 2 | อำเภอท่ายาง | - | - | 032-461544 | - |  |
| 3 | รพ.ส่งเสริมสุขภาพประจำตำบล | - | - | 032-786244 | - |  |
| 4 | การไฟฟ้าส่วนภูมิภาค ท่ายาง | - | - | 032-461031 | - |  |
| 5 | สถานีตำรวจภูธรหนองจอก | - | 153.390 | 032-452452 | - |  |
| 6 | มูลนิธิสว่างสรรเพชรฯ | - | - | 032-787455 | - |  |
| 7 | การประปาส่วนภูมิภาคสาขาเพชรบุรี | - | - | 032-492300 | - |  |
| 8 | กองอำนวยการป้องกันและบรรเทาสาธารณภัยตำบลหนองจอก | - | 162.775 | 032-786047 | - |  |

**ภาคผนวก ง. แผนผังการติดต่อสื่อสารและข่าววิทยุสื่อสาร**

**เครือข่ายวิทยุสื่อสารของหน่วงงานต่างๆ ใน ตำบลหนองจอก**



 **บันทึกข้อความ**



**ส่วนราชการ** สำนักปลัด องค์การบริหารส่วนตำบลหนองจอก โทร. 032-457366 .

**ที่** พบ 72401/2567  **วันที่** มิถุนายน 2567 .

**เรื่อง** ขออนุมัติแผนเผชิญเหตุอุทกภัยระดับท้องถิ่น ช่วงฤดูฝน พ.ศ. 2567 .

**เรียน นายกองค์การบริหารส่วนตำบลหนองจอก**

 ปัจจุบันสถานการณ์สาธารณภัยได้ทวีความรุนแรงมากยิ่งขึ้น จึงมีความจำเป็นอย่างยิ่งที่จะต้องมีการ วางแผนและเตรียมความพร้อมเพื่อรับมือกับสาธารณภัยต่าง ๆ ที่มีผลกระทบถึงความปลอดภัยในชีวิตและทรัพย์สินของ ประชาชนในพื้นที่ ดังนั้นการปฏิบัติงานแบบบูรณาการในเชิงรุกจึงเป็นยุทธศาสตร์สำคัญที่รีบด่วน โดยเฉพาะจังหวัดเพชรบุรี ซึ่งอยู่ในพื้นที่เสี่ยงภัยธรรมชาติคือ อุทกภัย วาตภัยและสาธารณภัยอื่นๆ นอกจากนั้นยังมีเหตุร้ายใน สถานการณ์ฉุกเฉินที่อาจเกิดขึ้นไม่ว่าจะเป็นภัยธรรมชาติหรือที่เกิดจากการกระทำของมนุษย์ซึ่งภัยพิบัติเหล่านี้มักจะ ไม่สามารถคาดการณ์ล่วงหน้าได้

 แผนเผชิญเหตุอุทกภัยระดับท้องถิ่น ช่วงฤดูฝน 2567 องค์การบริหารส่วนตำบลหนองจอก ได้ จัดทำขึ้นโดยมีวัตถุประสงค์หลักคือกำหนดขั้นตอนการปฏิบัติงานเพื่อป้องกันความเสียหายซึ่งเกิดจากภัยพิบัติต่างๆ ให้สูญเสียน้อยที่สุด ตลอดจนการบรรเทาความเดือดร้อนของประชาชนในท้องถิ่น ตาม ศักยภาพของท้องถิ่น งานป้องกันและบรรเทาสาธารณภัย องค์การบริหารส่วนตำบลหนองจอก จึงเสนอแผนเผชิญเหตุอุทกภัยระดับท้องถิ่น ช่วงฤดูฝน 2567 มาเพื่อโปรดพิจารณา

 จึงเรียนมาเพื่อโปรดพิจารณา หากเห็นชอบโปรดลงนามอนุมัติแผนเผชิญเหตุอุทกภัยระดับท้องถิ่น ช่วงฤดูฝน 2567 ตามเอกสารแนบท้าย

 สิบเอก

 (ประพันธ์ ลูกอินทร์)

 เจ้าพนักงานป้องกันและบรรเทาสาธารณภัยปฏิบัติงาน

ความเห็นของหัวหน้าสำนักปลัด ……………………………………………………………………………………................…………………

………………………………………………………………………….………………………..…….…………………………………………………..……

 (ลงชื่อ)

 (นางสาววนิดา เหลืองประภาศิริ)
 นักทรัพยากรบุคคลชำนาญการ รักษาราชการแทน

 หัวหน้าสำนักปลัด

ความเห็นของปลัด ………………………………………….…………………………………………………………................…………………

………………………………………………………………………….…………………………….…………………………………………………..……

 (ลงชื่อ)

 (นายอนวัช พลอยบุศย์)

 ปลัดองค์การบริหารส่วนตำบลหนองจอก

คำสั่งนายกองค์การบริหารส่วนตำบลหนองจอก

౦ เห็นชอบ

౦ ไม่เห็นชอบ เพราะ.......................................................................................................................................

...........................................................................................................................................................................

 (ลงชื่อ)

 (นางสาวอัจฉราภรณ์ สนพลาย)

 นายกองค์การบริหารส่วนตำบลหนองจอก